**Nu ai ştiut? Ei bine află...**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ai știu...Ei bine află

N-am râs, n-am plâns

Am asuprit în mine starea

Și ,iată, pentru aceasta

N-am dobândit iertarea.

Mi-ai spus să las trăirile să zburde

Însă îndată ce aș face-o

Ar curge simțăminte râuri, râuri

Și-ntreagă lumea ar topi-o.

Când miezul inimii fecund,

Îmbrățișând încet pământu'

Nu înfloreste, aruncăm sămânța

Zdrobind lăstarul dinăuntru.

Iubirea însă, straniu lucru,

Își are rădăcina-n dor

Și-ntreagă floarea ei

Rodește în interior.